Zjurnalist

Zjurnalist (originaltittel: Журналист) er en sovjetisk film fra 1967, regissert av Sergej Gerasimov.

Handling 
Historien består av to deler. I den første delen reiser en suksessfull journalist fra Moskva, Yuri Aliabiev, til en liten by i nærheten av Uralfjellene fordi en viss Anikina, en kvinne som bor i byen, skriver klager på lokale myndigheter som anklager dem for å blant annet ta i mot bestikkelser. Etter ankomst til byen møtes Aliabiev og Shura Okaemova, en pen ung kvinne som arbeider ved et lokalt anlegg. Tiltrukket av Shuras intelligens og skjønnhet prøver Aliabiev å forføre henne, men Shura avviser forsøkene hans. Aliabiev reiser deretter tilbake til Moskva, og deretter på forretningsreise til Paris.

Den andre delen av filmen forteller om Aliabievs liv i Paris, hvor han møter blant annet Annie Girardot og Mireille Mathieu, som han forsøker å overtale med alle fordelene som finnes med å leve i Sovjetunionen. Men Yuri klarer fremdeles ikke å glemme Shura fra Ural, og ønsker å gjenoppta forholdet deres igjen.

Skuespillere 
 Yuri Vasilyev som Yuri Aliabiev
 Galina Polskikh som Shura Okaemova.
 Nadezhda Fedosova som Anikina.
 Sergei Nikonenko som Reutov.
 Valentina Telichkina som Valya.
 Vasily Shukshin som Evgeny Sergeyevich, journalist
 Anatoli Kryzhansky som Sid Barton, en amerikansk journalist
 Annie Girardot som Annie Girardot.
 Mireille Mathieu som Mireille Mathieu.
 Sergei Gerasimov som Alexei Kolesnikov.
 Tamara Makarova som Olga Panina

Referanser

Eksterne lenker 

Sovjetiske filmer
Filmer fra 1967